**Csongrád Város Polgármesterétől**

Száma: Ref/46-2/2022.

Témafelelős: Cseri Gábor

**ELŐTERJESZTÉS**

**Csongrád Városi Önkormányzat Képviselő-testületének**

**2022. március 31-i ülésére**

Tárgy: Nagyboldogasszony Katolikus Általános Iskola Alapító Okirat módosításának véleményezése

**Tisztelt Képviselő-testület!**

A Nagyboldogasszony Katolikus Általános Iskola igazgatója, dr. Kőrösi Tibor azzal a kéréssel fordult a Csongrád Városi Önkormányzathoz, mint tulajdonoshoz, hogy az iskolába felvehető maximális tanulói létszám 170 főről 200 főre való módosításához járuljon hozzá.

A 2011. évi CXC. tv. 83.§. (4) bekezdés h) pontja, valamint a (6) bekezdés alapján a tulajdonos véleményét az Alapító Okirat módosítás előtt szükséges kikérni.

A Csongrád Városi Önkormányzat és a Szeged-Csanádi Egyházmegye között megkötött Közoktatási megállapodásban a felek a 300 fős maximális létszámban egyeztek meg.

Az iskola tanulói létszáma az elmúlt évek során emelkedett, ezért szükséges az Alapító Okiratban felvehető maximális létszámot 200 főre emelni.

**Határozati javaslat**

Csongrád Városi Önkormányzat Képviselő-testülete megtárgyalta a „Nagyboldogasszony Katolikus Általános Iskola Alapító Okirat módosításának véleményezése” tárgyú előterjesztést és az alábbi határozatot hozza:

A Csongrád Városi Önkormányzat, mint tulajdonos hozzájárul a felvehető maximális tanulói létszám 200 főre módosításához.

Erről jegyzőkönyvi kivonaton értesítést kap:

1. a képviselő-testület tagjai

2. Cseri Gábor alpolgármester és általa:

3. Nagyboldogasszony Katolikus Általános Iskola

Csongrád, 2022. március 23.

Bedő Tamás

polgármester